  Майя Бывальцева Ижкарлы тӧроез табере конкурс ӧри бырйылоз. 15-тӥ тулыспалэ ортчем сессиязы сыӵе пумкылъян кутӥзы Кар думаысь депутатъёс. Со понна куаразэ сётӥз 30 депутат, пумит — одӥгез, эшшо ньылез возиськизы. Азьвыл муниципалитетлы кивалтӥсез депутатъёс пӧлысь бырйылӥзы. Ӵапак озьы быръемын вал карлэн али тӧроез Юрий Тюрин. Со кутэм пумкылъянэз умоен лыдъя. Умоез — тросгес адямилэн карлы тӧроез быръёнъёсы пыриськыны луонлыкез вань Юрий Тюрин, Ижкарлэн тӧроезКутэм радлыкъя вожвылъяськон ортчытӥськоз, солы йылпумъянъёсъя нимысьтыз ӧри ӧжытсэ кык кандидатъёсты быръёз. Собере 15 нунал куспын Кар дума ӵектэм муртъёс пӧлысь тӧрое быръе. Ӧрилэн ӝыныез ёзчиосыз Ижкар думаен ӵектэмын луозы, ӝыныез — Удмуртилэн тӧроеныз. Та выллем конкурсъёс али Эгра ёросын Воткаын мыно. Тодэ вайытом, муниципалитетъёслы тӧроез быръён амалъя пумкылъянэз кутыны луонлык сётӥз улосвылысь Кун Кенеш со пумысен катӵектосэз юнматэм бере. Тегъёс: Политика Ижкар быръёнъёс Удмуртия  